Државним ударом 18. бримера VIII године Републике почиње Наполеоново доба у историји Француске и Европе. У Француској је успостављена војна диктатура чиме је прекинут ток Француске револуције. Конзуларни период представљао корак назад у односу на највише домете Револуције. Конзулство, дакле, није контрареволуција. Тековине Француске револуције су сачуване и учвршћене. Револуционарне идеје се сада шире много брже и даље него до 1799. године. Оне прелазе Атлантски океан и изазивају ослободилачке покрете у шпанским колонијама. Револуционарни период није завршен 1799. године већ тек 1815. године, а на западу ће се наставити до 1848. и чак до 1870/1. године.